ভূমিকা : আত্মগঠন ও দক্ষ নেতৃত্ব ইসলামী আন্দোলনের অন্যতম হাতিয়ার। বর্তমান বিশ্বায়নের যুগে দক্ষ জনশক্তির বিকল্প নেই। Elder L. Tom Perry said, ÒWe live in a world that is crying for righteous leadership based on trustworthy principles.” নৃবিজ্ঞান বলে মানুষ তার নিজ প্রয়োজনে এককভাবে জীবন পরিচালনার পরিবর্তে সমাজবদ্ধভাবে বসবাস এবং পরিচালনা শুরু করেছে সে-ই আদিম সময় থেকে। তখনই দেখা দিয়েছে ঐ সমাজ পরিচালনার জন্য প্রয়োজন নিজেকে তৈরি ও একজন পরিচালকের বা নেতার প্রয়োজনীয়তা। সুতরাং সেই সমাজে ব্যক্তির বীরত্বই তাকে নেতৃত্বের আসনে সমাসীন করেছে। কারণ মাঝি ছাড়া যেমন নৌকা চলে না তেমনি নেতা বা নেতৃত্ব ছাড়া সমাজ, দেশ, জাতি চলতে পারে না। সংগঠনের সকল পর্যায়েই তা অত্যন্ত গুরুত্বপূর্ণ। যোগ্যতার কোন বিকল্প নেই : বিপ্লবের সফলতার জন্য নিজেকে যোগ্য করে গড়ে তোলা অপরিহার্য। আল্লাহর রাসূল (সা) সাহাবীদের মধ্যে আন্তরিকতা ও যোগ্যতার অপূর্ব সমন্বয় ঘটিয়েছিলেন।